《游护圣寺分韵得共字》
宋代·李流谦

散员绳检宽，暇日得放纵。
天明风发屋，飞盖怯掀弄。
朋簪诺已宿，驾言盍不勇。
幽禅远城郭，伉壮塔庙涌。
华鲸三向罢，僧众肃如拱。
香秔撩鼻观，馋沫出流湩。
三生石上歌，浩劫几丘冢。
失脚今悔深，弹指昔缘重。
联裾玉连环，谈端豁烦壅。
草木自臭味，雨露元一垅。
摩挲老瓦盆，此酌宜数共。
已无系日绳，但有思家梦。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。